TULTA JERUSALEMISTA
Rakkaat veljet ja sisaret, shalom Jerusalemista, -
Kunnian Kuninkaan seurakunnasta!
On ilo olla kanssanne! Tänään puhun Herran alttarista.
Meidän on tärkeä ymmärtää, mistä siinä on kyse.
Avataan 1. Kuningasten kirja.
1. Kun. 18:20.
Tämä on kertomus profeetta Eliasta. Ahab oli tuolloin Israelin kuninkaana.
"Niin Ahab lähetti sanan kaikille israelilaisille -
ja kokosi profeetat Karmel-vuorelle."
Millaisia profeettoja Ahabilla oli?
He olivat Baalin profeettoja, valheprofeettoja.
Heitä voisi sanoa saatanan profeetoiksi.
Ahab kutsui heidät Karmel-vuorelle, joka sijaitsee Pohjois-Israelissa.
"Ja Elia astui kaiken kansan eteen ja sanoi: -
'Kuinka kauan te onnutte molemmille puolille?
Jos Herra on Jumala, seuratkaa häntä; -
mutta jos Baal on Jumala, seuratkaa häntä.'
Eikä kansa vastannut hänelle mitään."
Tämä on klassinen kertomus.
Ihminen voi aina valita, ketä seurata ja mitä tehdä.
Ahab ja hänen vaimonsa Iisebel palvoivat Baalia ja muita epäjumalia -
ja kuuntelivat valheprofeettoja.
Koska Israelin tuon aikaiset hallitsijat -
palvelivat Baalia, -
koko kansakin palveli Baalia.
Profeetta Elia sanoi heille: -
"Valitkaa! Jos Herra on Jumala..."
Eräässä juutalaisessa rukouksessa sanotaan: "Herra on Jumala".
"Jos Herra on Jumala, seuratkaa Häntä!"
"Nyt te horjutte molemmille puolille."
Heprean "puolta" tarkoittava sana on mielenkiintoinen.
"...mutta jos Baal on Jumala, seuratkaa häntä."
"Niin Elia sanoi kansalle: -
'Minä olen ainoa jäljelle jäänyt Herran profeetta, -
mutta Baalin profeettoja on neljäsataa viisikymmentä.
Antakaa meille kaksi mullikkaa, -
ja valitkoot he itselleen toisen mullikan, -
paloitelkoot sen ja pankoot kappaleet puiden päälle, -
mutta älkööt panko tulta; -
ja minä valmistan toisen mullikan ja asetan sen puiden päälle, -
mutta en pane tulta. Sitten huutakaa te jumalanne nimeä..."
Mielenkiintoista! Hyppäämme nyt muihin kohtiin.
Nämä Vanhan ja Uuden testamentin kohdat muistuttavat meitä siitä, -
että se, joka huutaa avuksi Herran nimeä, pelastuu.
Näin sanotaan esimerkiksi Joelin toisessa luvussa.
Paavali sanoo niin Roomalaiskirjeessä.
"Jokainen, joka huutaa avuksi Herran nimeä, pelastuu."
"'Sitten huutakaa te jumalanne nimeä, ja minä huudan Herran nimeä.
Se jumala, joka vastaa tulella, on Jumala.'
Kaikki kansa vastasi ja sanoi: 'Niin on hyvä'."
On huomattava, että tämä kansa on Israelin kansa, -
joka muisti, miten Jumala pelasti heidän esi-isänsä Egyptistä -
tunnustekoja ja ihmeitä tehden.
Silti he eivät vieläkään tienneet, kuka oli Jumala.
Se oli tuon ajan tragedia.
Se on meidänkin aikamme tragedia.
Emme tahdo tunnustaa Jumalaamme.
Emme tunnusta Hänen lähettejään emmekä Hänen ainoaa Poikaansa.
Se on todellakin tragedia. Mutta tiedättekö mitä?
Jumala pystyy muuttamaan pahankin hyväksi, sillä Hän on hyvä.
Mitä sitten tapahtui? "Ja Elia sanoi Baalin profeetoille: -
'Valitkaa itsellenne toinen mullikka ja valmistakaa se ensin, -
sillä teitä on enemmän.
Huutakaa sitten jumalanne nimeä, mutta älkää panko tulta'.
Niin he ottivat sen mullikan, jonka hän antoi heille, ja valmistivat sen.
Sitten he huusivat Baalin nimeä aamusta puolipäivään asti, sanoen: -
'Baal, vastaa meille!' Mutta ei ääntä, ei vastausta!
Ja he hyppelivät alttarin ääressä, joka oli tehty.
Puolipäivän aikana Elia pilkkasi heitä ja sanoi: -
'Huutakaa kovemmin; hän on tosin jumala, -
mutta hänellä voi olla jotakin toimittamista, -
tahi hän on poistunut johonkin, tahi on matkalla; -
kenties hän nukkuu, mutta kyllä hän herää'."
Hän käski heitä huutamaan kovemmin, jotta Baal heräisi!
"Niin he huusivat vielä kovemmin ja viileksivät itseään tapansa mukaan -
miekoilla ja keihäillä, niin että heistä vuoti verta."
He vuodattivat vertaan, kuten epäjumalanpalveluksessa oli tapana.
Se oli Israelilta kiellettyä.
"Kun puolipäivä oli kulunut, joutuivat he hurmoksiin, -
aina siihen hetkeen asti, jolloin ruokauhri uhrataan.
Mutta ei ääntä, ei vastausta, ei vaarinottoa!
Niin Elia sanoi kaikelle kansalle: 'Astukaa minun luokseni'.
Ja kaikki kansa astui hänen luoksensa.
Niin hän korjasi Herran alttarin, joka oli hajotettu."
Heprean sanat kertovat, mistä on kysymys.
"Korjasi" on tässä vajerafe, joka tulee sanasta refu'a, "parantuminen".
Hän siis "paransi" alttarin.
Miten kivisen alttarin voi parantaa?
Kaikki, mikä liittyy Herraan, on elävää.
Myös kivinen alttari on elävä alttari.
"Niin hän korjasi Herran alttarin, joka oli hajotettu."
Hän asetti sen ennalleen, uudisti sen.
Jumalan Sana sanoo, että Jumala pystyttää jälleen -
Daavidin sortuneen majan.
Miksi Jumala tekee sen?
Jotta muutkin kansat tulisivat etsimään Herran kasvoja.
Jeshua sanoo tästä näin: -
"Minulla on myös muita lampaita, jotka eivät ole tästä lammastarhasta; -
myös niitä tulee minun johdattaa..."
"...ja on oleva yksi lauma ja yksi paimen."
"Niin hän korjasi Herran alttarin, joka oli hajotettu."
Miksi kansa palvoi Baalia, saatanaa ja epäjumalia?
Siksi että Herran alttari oli hajotettu.
Meidän on tarkistettava kotimme ja perheemme alttarit.
Meidän on tarkistettava, -
ovatko alttarimme todella Jumalan Sanan mukaisia.
Onko meillä Herran alttareita, -
kuten rukous ja pyhitys?
Niitä on paljon.
Miksi Herran alttari oli hajotettu?
Siksi, että Israelin kuningas, hänen perheensä ja koko kansa -
palvoivat epäjumalia.
He hylkäsivät Herran hajotetun alttarin.
Siksi maassa ei satanut kuin vain profeetan sanan kautta.
Elia oli sanonut niin.
Sade on Pyhän Hengen ja herätyksen symboli.
Ennen kuin rakennamme alttarin kotiimme, seurakuntaamme, -
kaupunkiimme ja maahamme, -
emme voi odottaa Pyhän Hengen sadetta.
Meidän on tehtävä parannus ja rakennettava Herran hajotettu alttari.
Ehkä se on rukouksesi, uskosi tai rakkautesi.
Ehkä hajonnut alttari on jokin muu asia elämässäsi.
Paavali sanoo Room. 12:ssa, -
että meidän on tuotava ruumiimme alttarille -
eläväksi, pyhäksi ja Jumalalle otolliseksi uhriksi.
Ajatelkaa sitä vähän aikaa, sitten jatkan.
1. Kun. 18:31: "Ja Elia otti kaksitoista kiveä, -
yhtä monta kuin oli Jaakobin poikien sukukuntia, -
hänen, jolle oli tullut tämä Herran sana: 'Israel on oleva sinun nimesi'."
Tämäkin on erittäin tärkeä asia.
Meidän on palattava uskomme juurille.
Emme ole erillinen seurakunta, vaan kuulumme Israelin Jumalalle.
Olemme siis osa Israelia.
Roomalaiskirjeen luvussa 11 sanotaan, -
että Herra on oksastanut kansojen uskovat -
samaan öljypuuhun.
Sillä puulla on juuret.
Jotkut sanovat, että ne juuret ovat Herra itse, -
mutta näin ei ole.
Juuret ovat Israelin kansa, tai oikeastaan Abrahamin usko.
Meidän on palattava juurillemme.
"Ja hän rakensi kivistä alttarin Herran nimeen -
ja teki alttarin ympärille ojan, johon olisi mahtunut kaksi sea-mittaa jyviä.
Sitten hän latoi puut, paloitteli mullikan -
ja pani kappaleet puiden päälle.
Ja hän sanoi: 'Täyttäkää neljä ruukkua vedellä -
ja vuodattakaa se polttouhrin ja puiden päälle'.
Ja hän sanoi: 'Tehkää se toinen kerta'. Ja he tekivät niin toisen kerran.
Vielä hän sanoi: 'Tehkää se kolmas kerta'.
Ja he tekivät niin kolmannen kerran."
Neljä ruukkua tarkoittaa neljää evankeliumia.
Kolme kertaa tarkoittaa Abrahamia, Iisakia ja Jaakobia.
Itse asiassa kansa antoi uhrin.
Se uhri ei ollut mullikka, vaan kansan tuoma vesi, -
koska maassa ei satanut kolmeen ja puoleen vuoteen.
Mutta se ei ole nyt aiheeni. Tämä on mielenkiintoinen kertomus.
"Niin vesi juoksi ympäri alttarin; -
ojankin hän täytti vedellä."
Kuulkaa, veljet ja sisaret!
Mikä uhri on?
Kun sydämestäsi annat Herralle ja Herran nimeen sitä, -
mistä sinulla on pulaa, se on uhri.
Muistamme lesken, joka uhrasi viimeiset roponsa.
Jeshua sanoi hänen antaneen enemmän kuin kukaan muu, -
koska hän antoi kaiken, mitä hänellä oli.
He toivat alttarille vettä, josta oli pulaa.
Tänäkin päivänä Israelissa on pulaa vedestä.
Tarvitsemme nytkin Jumalan armoa, -
sadetta Israelin maahan.
"Niin vesi juoksi ympäri alttarin; ojankin hän täytti vedellä.
Ja kun oli tullut hetki, jolloin ruokauhri uhrataan, -
astui profeetta Elia esille..."
Ruokauhri, mincha, uhrattiin illalla, -
talvella viiden aikaan ja kesällä hieman myöhemmin.
Israelilla on kolme rukoushetkeä: -
shacharit, mincha ja arvit.
Tämä oli siis mincha, eli se oli iltapäivällä, -
ja sen jälkeen oli arvit noin viiden tai kuuden aikaan talvella -
ja kesällä hieman myöhemmin.
Tämä oli siis mincha iltapäivällä.
Pahoittelen sekaannustani!
Rukoushetkiä on aina kolme.
Daniel rukoili kolmesti, aamulla, iltapäivällä ja illalla.
Aterioitakin on kolme: aamiainen, lounas ja päivällinen.
Abraham, Iisak ja Jaakob.
Joku voi lisätä "Isä, Poika ja Pyhä Henki".
1. Kun. 18:36: "Ja kun oli tullut hetki, jolloin ruokauhri uhrataan, -
astui profeetta Elia esille ja sanoi: -
'Herra, Aabrahamin, Iisakin ja Israelin Jumala, -
tulkoon tänä päivänä tiettäväksi, että sinä olet Jumala Israelissa -
ja että minä olen sinun palvelijasi -
ja että minä olen sinun käskystäsi tehnyt kaiken tämän."
Sinä olet Israelin Jumala, -
Abrahamin, Iisakin ja Jaakobin Jumala.
Sinä yksin olet Jumala, ja minä olen sinun profeettasi.
Emme selviä Messiaan ruumiissa ilman profetian henkeä.
Emme kasva ilman profeetallista voitelua.
Ilm. 19:10: "Jeesuksen todistus on profetian henki."
Se henki todistaa meille, että olemme Jumalan lapsia.
Se avaa meille tulevia asioita.
Ilman profetian henkeä emme edisty Messiaan ruumiissa.
Tarvitsemme profeetallisen voitelun -
takaisin seurakuntiimme.
Elia sanoi: -
"'Vastaa minulle, Herra, vastaa minulle, -
että tämä kansa tulisi näkemään, että sinä, Herra, olet Jumala -
ja että sinä käännät heidän sydämensä takaisin.'
Silloin Herran tuli iski alas ja kulutti polttouhrin, puut, kivet ja mullan -
sekä nuoli veden, joka oli ojassa.
Kun kaikki kansa näki tämän, lankesivat he kasvoillensa -
ja sanoivat: 'Herra on Jumala! Herra on Jumala!'"
Kansa katui ja teki parannuksen.
Jeshua valitti, että ellette näe merkkejä ja ihmeitä, ette usko.
Meidän uskovien, Messiaan ruumiin, täytyy parantaa ja uudistaa -
Herran alttarin sydämessämme, sielussamme ja ruumiissamme, -
perheessämme, seurakunnassamme, kaupungissamme ja maassamme.
Silloin voimme antaa itsemme -
eläväksi, pyhäksi ja Jumalalle otolliseksi uhriksi.
Silloin Jumala voi toteuttaa sen, -
mitä rukouksessa pyydämme.
Silloin Jumala antaa meille Pyhän Hengen sateen.
Ellemme korjaa alttariamme, -
mitään ei tapahdu.
On siis tehtävä parannus.
Jos olemme eläneet oman tahtomme mukaan, -
ja toimineet oman ymmärryksemme mukaan, -
ja syntisen lihamme mukaan, -
meidän on tehtävä parannus.
Meidän on sanottava: "Herra, maailmassa on paljon pahuutta, -
mutta minä edustan täällä sinua.
Tahdon olla sinun välineesi, jota kautta voit tehdä tahtosi, -
kuten teit profeetta Elian kautta.
Karmelilla oli 450 valheprofeettaa, mutta vain yksi Herran profeetta.
450 valheprofeettaa ja yksi Herran profeetta!
Emme puhu kilpailuista, -
vaan Jumalan valtavasta voitosta kansansa keskuudessa.
Ehkä nykypäivän seurakunnat ovat vaikeuksissa, -
koska Pyhän Hengen ei anneta toimia niissä.
Emme ehkä ole pitkään tunteneet Herran Hengen tulta.
Olemme kenties unohtaneet elävän Jumalan Hengen.
Nyt on aika tehdä parannus -
ja pyytää Isä Jumalaa -
antamaan meille sateen ajallansa ja sytyttämään taas sydämemme.
Oletteko unohtaneet ensimmäisen rakkautenne?
Elättekö vain itseänne varten?
Onko elämänne vailla toivoa ja merkitystä?
Herran alttari elämässänne voi olla hajotettu.
Teidän on tehtävä parannus. Meidän on tehtävä parannus.
Alttari on rakennettava Jumalan Sanan mukaan, -
ei omien ajatustemme mukaan.
Elia sanoi: "Herra, Aabrahamin, Iisakin ja Israelin Jumala, -
tulkoon tänä päivänä tiettäväksi, että sinä olet Jumala Israelissa -
ja että minä olen sinun palvelijasi -
ja että minä olen sinun käskystäsi tehnyt kaiken tämän."
Hän teki sen Herran käskyn mukaan, -
ei sen mukaan, mitä itse ajatteli hyväksi.
Hän teki sen Jumalan Sanan mukaan. Jumala seisoo Sanansa takana.
Hän ei tee mitään ilmoittamatta siitä palvelijoilleen profeetoille.
Näin Jumalan Sanassa sanotaan.
Meidänkin on toimittava Hänen Sanansa mukaan.
Jeshua sanoi: "Uskokaa saaneenne, niin se on teille tuleva."
Kun siis rukoilemme, meidän on uskottava saaneemme.
Hän sanoi: "Niinkuin Herrakin on antanut teille anteeksi, -
niin myös te antakaa." Antakaa siis anteeksi!
Jos tuot uhrin alttarille, mutta olet riidoissa veljesi kanssa, -
mene ensin sopimaan veljesi kanssa, -
ja laske vasta sitten uhrisi alttarille!
Hän sanoi: "Rakastakaa vihollisianne ja rukoilkaa vainoojienne puolesta."
Tehkäämme niin kuin Jumalan Sana käskee!
Menkää seurakuntaan, sillä te olette jäseniä yhdessä ruumiissa, -
ja Herra on sen pää.
Palvelkaa toinen toisianne rakkaudessa!
Meillä on paljon tehtävää, -
sillä usko ilman tekoja on kuollut, kuin ruumis ilman henkeä.
Rakkaat veljet ja sisaret!
Luetaan vielä, mitä profeetta Elia teki.
1. Kun. 18:30: "Niin Elia sanoi kaikelle kansalle: 'Astukaa minun luokseni'.
Ja kaikki kansa astui hänen luoksensa.
Niin hän korjasi Herran alttarin, joka oli hajotettu.
Miten hienoa! Hän paransi Herran alttarin.
Se on profeetallinen tapahtuma. Näin meille tapahtuu.
Tiedämme Jeshuan nimessä, että koko Israel on pelastuva.
Siionista on tuleva Pelastaja. Hän poistaa kansansa Israelin synnin.
Silloin Jeshua Messiaan seurakunta uudistuu ja vahvistuu.
Se saa voiman ja Pyhän Hengen sateen.
Silloin tulee jälleen herätys Jerusalemiin,
Juudeaan ja Samariaan ja aina maan ääriin saakka.
Jumala viittaa tässä -
meidän aikamme suureen herätykseen -
sekä kansansa Israelin että muiden kansojen keskuudessa.
Hän lupasi tehdä Abrahamista suuren kansan, -
ja siunata hänen kauttaan kaikki maailman kansat.
Rukoilkaamme Herramme Jeshuan nimessä!
Lopetan opetukseni tältä päivältä ja siunaan teitä Jeshuan nimessä.
Isä, siunaa jokaista katsojaa.
Auta heitä tekemään parannus edessäsi -
sekä rakentamaan ja parantamaan sinun alttarisi -
heidän elämässään.
Silloin he voivat tuoda ruumiinsa, sielunsa ja henkensä -
eläväksi, pyhäksi ja otolliseksi uhriksi.
Siunaa kaikkia veljiäni ja sisariani Jeshua Messiaan nimessä!
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Shalom Jerusalemista!
Suomennos: Hannele Lehtoranta